
SAJTÓKÖZLEMÉNY

2026. szeptember 21., hétfő
Újra meghirdetik a marosvásárhelyi vár „Vinotéka” helyiségének bérbeadására kiírt árverését
A Marosvásárhelyi Kulturális, Művészeti és Szabadidő Központ bejelenti a Marosvásárhelyi Középkori Várban található, D épülettest – Vinotéka megnevezésű kereskedelmi helyiség bérbeadására vonatkozó nyilvános liciteljárás újraindítását. A helyiség Marosvásárhely municípium közvagyonának részét képezi. Az érdeklődő gazdasági szereplők ajánlataikat 2026. október 19-ig nyújthatják be.

A helyiség 59,36 négyzetméter hasznos alapterülettel rendelkezik, amelyhez egy 18 négyzetméteres terasz is tartozik, és vendéglátóipari tevékenységek folytatására szolgál. Az eljárás újraindítása lehetőséget biztosít az érdeklődő gazdasági szereplők számára, hogy részt vegyenek a Marosvásárhely egyik legfontosabb történelmi és turisztikai övezetében található helyiség bérbeadására kiírt liciten.

Az eljárás keretében meghatározott ütemterv szerint a pontosítások iránti kérelmek benyújtásának határideje 2026. október 5., 12:00 óra, míg az ajánlatok benyújtásának határideje 2026. október 19., 12:00 óra. Az ajánlatokat a Marosvásárhelyi Kulturális, Művészeti és Szabadidőközpont várban található iktatójában lehet benyújtani. Az ajánlatok bontására nyilvános ülés keretében kerül sor 2026. október 20-án, 12:00 órakor.

A részvételi feltételeket, az értékelési szempontokat és az ajánlat elkészítéséhez szükséges valamennyi információt tartalmazó pályázati dokumentáció beszerezhető a Marosvásárhelyi Kulturális, Művészeti és Szabadidő Központ székhelyén, a Marosvásárhely, Avram Iancu utca 2. szám alatt (a vár területén), vagy letölthető az intézmény www.culturamures.ro honlapjáról, a „Licitații” menüpontból.

Az érdeklődő jogi személyeket és gazdasági szereplőket felkérjük, hogy tanulmányozzák az eljáráshoz kapcsolódó dokumentációt, tartsák be az előírt feltételeket és határidőket, valamint vegyenek részt a liciten.
Marosvásárhely, 2026. szeptember 21.
